kardosdrur/scandi-wiki huggingface dataset:
Amadeus 1. af Spanien

Amadeus 1. af Spanien (; ; ) (30. maj 1845 – 18. januar 1890) var en italiensk prins fra Huset Savoyen, der i en kort periode fra 1870 til 1873 var konge af Spanien. Han var en yngre søn af kong Victor Emanuel 2. af Italien og var gennem det meste af sit liv kendt som den 1. hertug af Aosta.

Hans regeringsperiode i Spanien, der kun varede lidt over to år, var præget af politisk ustabilitet. Situationen blev forværret af uafhængighedskrigen i Cuba, som var begyndt i 1868, og en genoptagelse af Carlistkrigene i 1872.

Baggrund 
Prins Amedeo af Savoyen blev født i Turin, Italien. Han var anden søn af Victor Emanuel 2. (konge af Piemonte, Savoyen, Sardinien og senere Italiens første konge) og ærkehertuginde Adelheid af Østrig.

Konge af Spanien 

Efter den spanske revolution blev Isabella II afsat og den nye Cortes bestemte at genindsætte monarken. Hertugen af Aosta blev valgt som konge den 16. november 1870. Han svor at opretholde konstitutionen i Madrid den 2. januar 1871. Hans regeringsperiode i Spanien, der kun varede lidt over to år, var præget af politisk ustabilitet. De syv regeringer, der fulgte hinanden i denne periode formåede ikke at løse krisen, der blev forværret af uafhængighedskrigen i Cuba, som var begyndt i 1868, og en  genoptagelse af Carlistkrigene i 1872. Han abdicerede og vendte tilbage til Italien i 1873, hvorefter den Første Spanske Republik blev udråbt.

Ægteskaber og børn 
Amadeus giftede sig første gang den 30. maj 1867 i Torino med Maria Vittoria dal Pozzo della Cisterna, datter af Carlo Emanuele dal Pozzo og Louise de Merode. De fik tre børn: 
 Emanuele Filiberto, 2. Hertug af Aosta (13. januar 1869 – 4. juli 1931)
 Vittorio Emanuele, Greve af Torino (1870 – 1946)
 Luigi Amedeo, Hertug af Abruzzi (1873 – 1933)
Han giftede sig anden gang den 11. september 1888 i Torino med sin niece Maria Letizia Bonaparte, datter af Napoléon Joseph Charles Paul Bonaparte og Maria Clotilde af Savoyen. De fik et barn:
 Umberto, Greve af Salemi (22. juni 1889 – 19. oktober 1918)

Se også 
Spaniens historie
Huset Savoyen

Eksterne henvisninger 

Kongelige fra Italien
Regenter af Spanien
Personer fra Torino
Huset Savoyen
Monarker der har abdiceret
Victor Emanuel 2. af Italien

Victor Emanuel 2. af Italien (; 14. marts 1820 – 9. januar 1878) var konge af Kongeriget Sardinien fra 1849 til 1861 og herefter konge af Italien fra 1861 til 1878. 

Han var søn af Kong Karl Albert af Sardinien og efterfulgte sin far som konge af Sardinien ved dennes abdikation i 1849. Den 18. februar 1861 antog han titlen konge af Italien og blev dermed den første konge efter den italienske samling, en titel han beholdt til sin død i 1878.

Biografi

Tidlige år 

Victor Emanuel blev født den  i Palazzo Carignano i Torino som ældste søn af Karl Albert af Savoyen, fyrste af Carignano, og Maria Theresia af Østrig. Karl Albert var en fjern slægtning til kongerne af Sardinien og var blevet indsat som Sardiniens tronfølger i 1821. Han overtog tronen, da den regerende konge, Karl Felix, døde i 1831. 

I sine unge år boede Victor Emanuel nogle år i Firenze hos sin far. Victor Emanuel viste tidligt evner for politik, militær og forskellige sportsgrene.

I 1842 giftede han sig i Stupinigi med sin kusine ærkehertuginde Adelheid af Østrig, datter af ærkehertug Rainer af Østrig og prinsesse Elisabeth af Savoyen. Hendes far var habsburgsk vicekonge af Kongeriget Lombardiet-Venetien i Norditalien fra 1818 til 1848. De fik otte børn, før hun døde som følge af fødselsvanskeligheder i 1855.

Victor Emanuel deltog aktivt i den Første Italienske Uafhængighedskrig under sin far og kæmpede i forreste linje i slagene ved Pastrengo, Santa Lucia, Goito og Custoza.

Tronbestigelse 
Han blev konge i 1849, da hans far abdicerede efter det ydmygende nederlag til østrigerne ved Novara. Victor Emmanuel var øjeblikkeligt i stand til at opnå en favorabel fredsaftale ved Vignale hos den østrigske feltmarskal Radetzky. Traktaten blev dog ikke ratificeret af kammeret i Piemonte, og Victor Emanuel svarede igen ved at fyre premierminister Claudio Gabriele de Launay og erstatte ham med Massimo D'Azeglio. Efter nyvalg blev freden med østrigerne accepteret af repræsentanternes kammer. I 1849 undertrykte han brutalt opstanden i Genova og betegnede oprørerne som "en ond og sygdomsbefængt race af kujoner".	

I 1852 gav Victor Emanuel II grev Camillo di Cavour titlen premierminister. Det viste sig at være en klog beslutning, da Cavour var et politisk geni og blev en stor spiller i den italienske samling. Victor Emmanuel II blev snart symbolet på den italienske samlingsbevægelse. Han var især populær i kongeriget Sardinien på grund af accept af den nye forfatning og hans liberale reformer.

Anetavle

Se også 
Risorgimento
Kongeriget Italien
Huset Savoyen

Referencer

Eksterne henvisninger 
 

Huset Savoyen
Konger af Sardinien
Konger af Italien
Personer fra Torino
Menton

Menton er en by i det sydøstlige Frankrig, øst for Monaco og tæt på grænsen til Italien. Byen ligger ud til Middelhavet og har flere strande og to havne.

Byen har omkring 315 solskinsdage om året, og citroner kan dyrkes året rundt. Der afholdes en stor citron festival hver år i februar.

Indtil 1860 var Roquebrune-Cap-Martin og Menton en del af Fyrstedømmet Monaco.

Geografi og demografi 
Menton ligger i distriktet Alpes-Maritimes.

Klima 
Menton har et subtropisk mikroklima med 316 skyfrie dage om året.

Turisme 

Mentons slogan er Min by er en have, og byen kendes både for sine mange parker og eksotiske haver.
De største haver er 
 Serre de la Madone
 Val Rahmeh
 Les Colombières

Kultur 
I det gamle citadel på strandbredden er der indrettet et museum for den kendte franske multikunstner Jean Cocteau.

Links 
 Byens officielle hjemmeside – på fransk
 Turistbureauets hjemmeside  – på engelsk
 Menton-guide – på dansk

Henvisninger 

Byer i Alpes-Maritimes
Les Colombières

Les Colombières er en eksotisk have i Menton i det sydlige Frankrig.

Haven ligger langs Boulevard de Garavan et par hundrede meter over Menton-bugten. Haven og det tilhørende hus er designet sammen af Ferdinand Bac fra 1919 til 1927. 

Ejendommen var dog ikke hans, men tilhørte familien Ladan-Bockairy. Dengang dækkede haven seks hektar. I dag er den skåret ned til omkring det halve. Haven består af en række små haver med små bygninger. Hver have er dedikeret et bestemt tema. De fleste handler om episoder fra den græske og latinske mytologi. Fra haven er der udsigt over både den gamle bydel i Menton og Middelhavet. Blandt de særlige seværdigheder er Frankrigs ældste Johannesbrødtræ.

Haver
Provence-Alpes-Côte d'Azur
Off the Hook

”Off the Hook” er en sang fra det engelske rock ’n’ roll band The Rolling Stones.

Musikerne der indspillede sangen var følgende. Mick Jagger sang, mens Keith Richards og Brian Jones spillede de elektriske guitarer, hvor Richards spillede soloen. Trommer og bass blev spillet af henholdsvis Charlie Watts og Bill Wyman. Koret var Jagger og Richards . 

Den blev udgivet som b-side til singlen ”Little Red Rooster”, og på albummerne The Rolling Stones No. 2 og The Rolling Stones, Now! i 1964. Singlen, der kun blev udgivet i England, fik en 1. plads på den engelske chart .

Eksterne henvisninger 

 Officiel tekst
 Se The Rolling Stones ” Off the Hook” fra 1964

Referencer 

Rolling Stones-sange
Ladybird Hill

Ladybird Hill er en hund i tegneserien King of the Hill. Hunden tilhører Hank Hill. Hun er opkaldt efter hustruen til præsident Lyndon Johnson, Lady Bird Johnson. Hun er en raceren Georgia blodhund; hendes mor jagede James Earl Ray ned i New River, Tennessee efter han flygtede fra fængsel. Hank er ikke tryg ved at vise følelser overfor sin familie, men Ladybird fortæller han ofte at han elsker

Tegnefilmsfigurer
Tanowo

Tanowo (tysk: Falkenwalde) er en landsby i det vestlige Polen, i zachodniopomorskie voivodskab (Stettin Byområde, mellem byer Police, Nowe Warpno og Szczecin). Tanowo ligger på Police-sletten ved floden Gunica i Wkrzanskaskoven (polsk: Puszcza Wkrzańska, tysk: Ueckermünde Heide).

 befolkning: 840 (2006)

Transport 
 veje til Szczecin, Police og Nowe Warpno
 vejen til Węgornik og Swidwie Naturreservatet (polsk: Rezerwat przyrody Świdwie)
 103 bybusser – se Police

Natur (omegn) og turisme 
 Gunica (flod) med kajak-vejen (Węgornik – Tanowo – Tatynia – Wieńkowo – Police (Jasienica))
 Wkrzanskaskoven (polsk: Puszcza Wkrzańska, tysk: Ueckermünder Heide)
 Swidwie Naturreservatet (polsk: Rezerwat przyrody Świdwie) – Ramsar-konventionen, 1984
 Natura 2000 område: Wkrzanska Skov (polsk: Puszcza Wkrzańska, tysk: Ueckermünder Heide), Swidwie Naturreservatet (polsk: Rezerwat przyrody Świdwie), Swidwie Søen (polsk: Jezioro Świdwie)

Byer ved Tanowo 
 Police
 Nowe Warpno
 Szczecin

Landsbyer ved Tanowo 
 Węgornik
 Pilchowo
 Tatynia
 Zalesie
 Dobieszczyn
 Trzeszczyn
 Bartoszewo
 Dobra (ved Police)

Eksterne henvisninger 
 Police – Grøn Kommune 
 Tanowo på et kort 

Landsbyer i Polen
Węgornik

Węgornik er en landsby i det vestlige Polen, i zachodniopomorskie voivodskab (Stettin Byområde, mellem byer Police, Nowe Warpno og Szczecin). Węgornik ligger på Police-sletten ved floden Gunica i Wkrzanskaskoven (polsk: Puszcza Wkrzańska, tysk: Ueckermünde Heide).

Transport 
 vejen til Tanowo og Swidwie Naturreservatet (polsk: Rezerwat przyrody Świdwie)

Natur (omegn) og turisme 
 Gunica (flod) med kajak-vejen (Węgornik – Tanowo – Tatynia – Wieńkowo – Police (Jasienica))
 Wkrzanskaskoven (polsk: Puszcza Wkrzańska, tysk: Ueckermünder Heide)
 Swidwie Naturreservatet (polsk: Rezerwat przyrody Świdwie) – Ramsar-konventionen, 1984
 Natura 2000 område: Wkrzanska Skoven (polsk: Puszcza Wkrzańska, tysk: Ueckermünder Heide), Swidwie Naturreservatet (polsk: Rezerwat przyrody Świdwie), Swidwie Søen (polsk: Jezioro Świdwie)

Byer ved Węgornik 
 Police
 Nowe Warpno
 Szczecin

Landsbyer ved Węgornik 
 Tanowo
 Pilchowo
 Tatynia
 Zalesie
 Dobieszczyn
 Grzepnica
 Bartoszewo
 Dobra (ved Police)

Eksterne henvisninger 
 Police – Grøn Kommune 
 Węgornik på et kort 

Landsbyer i Polen
Tatynia

Tatynia (tysk: Hagen) er en landsby i det vestlige Polen, i zachodniopomorskie voivodskab (Stettin Byområde, mellem byer Police, Nowe Warpno og Szczecin). Tatynia ligger på Police-sletten ved floden Gunica i Wkrzanskaskoven (polsk: Puszcza Wkrzańska, tysk: Ueckermünde Heide).

Transport 
 vejen til Tanowo, Wieńkowo og Police - Jasienica

Turisme 
 Kirke (17. århundrede) i Tatynia
 Kajak-vejen på floden Gunica: Węgornik – Tanowo – Tatynia – Wieńkowo – Police (Jasienica)

Natur (omegn) 
 Gunica (flod)
 Wkrzanskaskoven (polsk: Puszcza Wkrzańska, tysk: Ueckermünder Heide)

Byer ved Tatynia 
 Police
 Nowe Warpno
 Szczecin

Landsbyer ved Tatynia 
 Tanowo
 Wieńkowo
 Trzeszczyn

Eksterne henvisninger 

Police – Grøn Kommune 
Tatynia på et kort 

Landsbyer i Polen
ZWS-anlæg

ZWS er en forkortelse af "Zeitmultiplexe Wendezugsteuerung". Det bruges til at styre og overvåge et lokomotiv fra en styrevogn eller et andet lokomotiv. Når ZWS bruges til styrevognskørsel kan der kun være et lokomotiv i togstammen, mens der kan være to lokomotiver, hvis det ene lokomotiv fjernstyres fra det andet.

Lokomotiver i Danmark, der er udstyret med ZWS
 Litra ME
 Litra EA
 Litra EB

Jernbanesikkerhed
Antoine Watteau

Jean-Antoine Watteau (født 10. oktober 1684; død 18. juli 1721), var en fransk maler, hvis kortvarige karriere var sporet ind på interessen i farve og bevægelse. Mens Rubens er blandt de betydeligste eksponenter for barokken indenfor malerkunsten, så er Watteau det for rokokoen. 

Watteau, der var født i det nordligste Frankrig på grænsen til Flandern, blev efter studeringer af venetiansk maleris fejende, lysfyldte stil, udnævnt til officiel skildrer af Ludvig 15.'s galante fester. Watteau forsøgte at fastholde den utrolige farvepragt, det flimrende lys og festdragterne, når der afholdtes aftensammenkomster i parken ved Versailles.

Galleri

Kilde 
 Verdenskunsten – fra fortid til nutid, Dansk udgave ved Lars Rostrup Bøyesen

Eksterne henvisninger

Malere fra Frankrig
Rokokomalere
Medlemmer af Académie royale de peinture et de sculpture
Franskmænd i 1600-tallet
Franskmænd i 1700-tallet
Modtagere af Prix de Rome for maleri
Gunica

Gunica er en flod i Polen, på Police-sletten. Gunicas kilden er i Stolsko Søen. Floden er omkring 32 km lang. Den flyder over Swidwie Søen. Eneste bifloden er Mała Gunica (højre kyst). Den flyder over Stolec (ved Police)-området, Węgornik, Tanowo, Witorza, Tatynia, Wieńkowo og Police - Jasienica. Gunica udmunder i Oder (Roztoka Odrzańska) i Police - Jasienica.

Turisme 
 Kajak-vejen (20 km): Węgornik – Tanowo – Tatynia – Wieńkowo – Police (Jasienica)
 Kirke (17. århundrede) i Tatynia (tysk: Hagen)
 Kirke (14. århundrede) i Police - Jasienica (tysk: Jasenitz)
 Kloster (ruin) (Augustinerordenen) (14. århundrede) i Police - Jasienica (tysk: Jasenitz)

Natur 
 Wkrzanska Skoven (polsk: Puszcza Wkrzańska, tysk: Ueckermünder Heide)
 Swidwie Naturreservatet (polsk: Rezerwat przyrody Świdwie) – Ramsar-konventionen, 1984
 Natura 2000 område: Wkrzanska Skov (polsk: Puszcza Wkrzańska, tysk: Ueckermünder Heide), Swidwie Naturreservatet (polsk: Rezerwat przyrody Świdwie), Swidwie Søen (polsk: Jezioro Świdwie)

Landsbyer ved Gunica 
 Stolec (ved Police)
 Węgornik
 Tanowo (tysk: Falkenwalde)
 Witorza
 Tatynia (tysk: Hagen)
 Wieńkowo

Noter 

Floder i Polen
Police
ITC-anlæg

ITC er en forkortelse af "Internal Train Control". Det bruges til at styre og overvåge et eller to lokomotiver fra en styrevogn eller et lokomotiv. Når ITC bruges til styrevognskørsel kan der være op til to lokomotiver i togstammen. Ligeledes kan der være to lokomotiver, hvis det ene lokomotiv fjernstyres fra det andet.

Lokomotiver i Danmark, der er udstyret med ITC
 Litra ME
 Litra MZ
 Litra MY
 Litra MX
Det er ikke sikkert alle lokomotiver af samme litra er udstyret med ITC.

Jernbanesikkerhed
Pressemeddelelse

En pressemeddelelse er en kort artikel eller meddelelse, der sendes ud til pressen, f.eks. det lokale dagblad eller store aviser, radio, tv-stationer osv.

En pressemeddelelse bruges som appetitvækker for journalisterne, og finder de pressemeddelelsen interessant, bringes nyheden i det pågældende blad, TV- eller radiostation. Dette er til fordel for begge parter; mediet de får nyheden uden selv at skulle opsøge historien, mens virksomheder, sportsfolk, politikere e.l. får omtale. Pressemeddelelsen er ofte subjektiv i retning af afsenderens ønsker og kan således ikke sammenlignes med en egentlig nyhedsartikel. 

Pressemeddelelser udsendes dagligt til medier og benyttes i stigende grad som decideret markedsføring. Kommunikationsbureauer og journalister specialiserer sig i at udarbejde pressemeddelelser og efterfølgende udsende dem til relevante medier. Distributionen af pressemeddelelser via e-mail sker som regel via særlige kanaler, eksempelvis har Ritzau en pressemeddelelsestjeneste. Man kan som enkeltperson i en virksomhed også sende pressemeddelelser ud om virksomheden, ved at skrive en kort pressemeddelelse og sende den ind til relevante medier. Mange har dog brug for tips til at skrive en pressemeddelelse, som medierne har lyst til at bruge. Hvis man har styr på, hvordan man bedst pitcher en pressemeddelelse til et medie, er der større chance for at man får pressemeddelelsen igennem.

Se også 

 Nyhedstrekanten 
 Nyhedsvinkling

Referencer 

Kommunikation
Roztoka Odrzańska

Roztoka Odrzańska () er Oders udmundingen i Stettiner Haff mellem Police, Stepnica og Trzebież i voivodskabet Vestpommern, Polen. Roztoka Odrzańska betegner strækningen af Oder fra Stettin til Police. Den gennemsnitlige dybde er ca. 1,3 m, længden er 10 km og bredden ca. 6 km.

Roztoka Odrzańska med Stettiner Haff og Oder i Stettin-Skolwin og Police udgør Natura 2000 området: Oders mundingen og Stettiner Haff ().

Bifloder 
 Højre kyst:
 Gowienica
 Venstre kyst:
 Gunica 
 Karpina

Lokaliteter ved Roztoka Odrzańska 
 Police - Jasienica
 Uniemyśl
 Stepnica
 Gąsierzyno
 Trzebież

Eksterne henvisninger 

Floder i Polen
Juleferie

Juleferie er en periode i december, hvor skoler og ungdomsinstitutioner især holder lukket. Denne periode er ofte fra d. 20., 21. eller 22. december til en af de første dage efter nytår. For nogen betegnes juleferien også om perioden fra d. 24. til den 26..

Juleferien afholdes i forbindelse med juleaften og juledagene 25. og 26. december. For manges vedkommende bruges juleferien på julefrokoster og familiebesøg, og julegaver bliver byttet. I 2010'erne er januarudsalget også gået i gang i mange butikker og byer, hvilket har resulteret i at mange benytter juleferien til at sikre sig gode tilbud.

Se også

Referencer 

Ferie
Ferie
The Dark

The Dark er en roman skrevet af Marianne Curley. Det er den anden bog i Guardians of Time-serien, men er modsat den første bog endnu ikke oversat til dansk. Handlingen udspiller sig i det fiktive Angel Falls og omhandler "de Udvalgte" og deres fortsatte kamp mod Kaosordenen. 

Ligesom første bog, de Udvalgte, blander The Dark også eventyr med historiske begivenheder.

Fortællerne 

Ligesom i de to andre bøger, er bogen også skrevet i første person, men hvor det i første bog skiftede mellem Ethan Roberts og Isabel Becket, skifter den i The Dark mellem Isabel og Arkarian.

Se også 
The Key bog nr. 3

Eksterne henvisninger 
seriens officielle hjemmeside 
Dansk fanside

Litteratur i 2003
Mads Rieper

Mads Rieper (født 20. juli 1973) er en dansk tidligere fodboldspiller og uddannet folkeskolelærer, som er efterskolelærer på Brøruphus Efterskole. Han er lillebror til Marc Rieper.

Den 9. maj 2007 scorede Rieper sit første mål i Superligaen for AC Horsens mod Silkeborg IF.
Han har tidligere spillet for AGF i perioden 1996-2003, og har været forsvarsspiller for AC Horsens .

 Landspokalturneringen:
o Vinder: 1996-97 (med AGF)
 Danske 1. Division:
o 2. plads: 2004-05 (med Horsens)

Eksterne henvisninger 
 

Fodboldspillere fra Danmark
Fodboldspillere fra AC Horsens
Personer fra Aarhus
Fodboldspillere fra AGF
Udviklingssamtale

En udviklingssamtale er et ledelsesværktøj og består af en samtale mellem leder og medarbejder. Målet for en god samtale er, at leder og medarbejder i fællesskab enes om mål og midler for at fremme udvikling og trivsel.

Den gode samtale består derfor af både faglige, personlige og sociale emner, og udbyttet afhænger af begge parters forberedelse og engagement.

Til forberedelsen anvendes gerne et skema tilrettet virksomhedens behov.

Andre benævnelser for en udviklingssamtale 
 MedarbejderUdviklingsSamtale og/ eller Medarbejdersamtale, (MUS)
 Personlig UdviklingsSamtale, (PUS)
 LederUdviklingsSamtale, (LUS), ses benyttet om samtaler, der har til formål at udvikle mellemledere
 Gruppe Udviklingssamtale, (GRUS), er udviklingssamtaler i medstyrende- og selvstyrende grupper

Gruppeudviklingssamtale 
Gruppeudviklingssamtale, ofte forkortet GRUS, er en faglig udviklingssamtale, der anvendes af visse virksomheder og organisationer.

Erhvervsliv
Organisationsteori
Jan Gehl

Jan Gehl (født 17. september 1936 i København) er en dansk arkitekt og byplanlægger.

I sin praksis har Gehl især haft fokus på analyse og forbedring af byrum. Han har spillet en væsentlig rolle for fredeliggørelsen af trafikerede byrum og omdannelse til gågademiljøer.

Han har for denne indsats fået N.L. Høyen medaljen af Akademirådet. Jan Gehl skal ændre Sydneys centrum, således at det bliver lettere fremkommeligt for fodgængere og cyklister. Efter planen skal det være færdigt i 2030.
 
18. juni 2009 kom Jan Gehl på finansloven og vil dermed modtage støtte fra Statens Kunstfond indtil sin død. 

8. juni 2012 modtog han Akademisk Arkitektforenings Æresmedalje.

Bøger 

 Livet mellem husene (1971)
 Byer for mennesker (2010)
 Bylivsstudier (2013)

Referencer

Eksterne kilder/henvisninger 

 Gehl Architects
 Sustainable Sydney 2030

Personer fra København
Arkitekter fra Danmark
Kunstnere på finansloven
Byplanlæggere fra Danmark
Faglitterære forfattere fra Danmark
Danskere i 1900-tallet
Danskere i 2000-tallet
Personer i Kraks Blå Bog
Modtagere af N.L. Høyen Medaljen
Dansksprogede forfattere fra Danmark
The Key

The Key er en roman skrevet af Marianne Curley. Det er den tredje bog i Guardians of Time-serien, og ligesom den anden bog er den endnu ikke oversat til dansk. Handlingen udspiller sig i det fiktive Angel Falls og fokuserer på "de Udvalgte" og deres sidste og afgørende kamp mod Kaosordenen.

The Key blander ligesom de to første bøger i serien også eventyr med historiske begivenheder.

Litteratur i 2005
Henry E. Jensen

Henry E. Jensen (født 17. december 1937 i Tylstrup i Vendsyssel) er en dansk agronom og professor.

Han blev cand.agro. i 1962 og dr.agro. i 1980. Han var først amanuensis, siden lektor og derefter 1985-2003 professor ved KVL.

Han har siden 1985 været medlem af Akademiet for de Tekniske Videnskaber.

Han repræsenterede Venstre i Slangerup byråd 1982-86.

Kilder 
 Berlingske Tidende, 17. december 2007

Agronomer fra Danmark
Kommunalbestyrelsesmedlemmer fra Venstre
Medlemmer af Akademiet for de Tekniske Videnskaber
Ansatte ved Den Kongelige Veterinær- og Landbohøjskole
Personer i Kraks Blå Bog
Pennsylvania Station (New York)

Pennsylvania Station (normalt omtalt som Penn Station) er en stor jernbanestation til intercity- og pendlertog i New York City i USA. Den af Amtrak ejede underjordiske station ligger under dele af bygningskomplekset Pennsylvania Plaza, som blandt andre huser Madison Square Garden, ved 8th Avenue og 31st Street i Midtown. Dagligt benytter omkring 300.000 rejsende stationen (til sammenligning har Grand Central Terminal, også i Midtown, 140.000 daglige rejsende), hvilket giver op til 1.000 rejsende på 90 sekunder, som gør stationen til den travleste passagertransportfacilitet i USA, og langt den travleste jernbanestation i Nordamerika.

Penn Station er en station i Northeast Corridor, en elektrificeret jernbanelinje, der løber mellem Washington D.C. i syd og Boston i nord. Intercitytogene har Amtrak som operatør, mens pendlertogene har Long Island Rail Road og New Jersey Transit som operatør. Station har desuden forbindelse til seks af New York City Subways metrolinjer, samt over jorden adskillige busruter.

Fodnoter 

Jernbanestationer i USA
Bygninger, konstruktioner og anlæg på Manhattan
Durban

Durban er en storby og havneby i det østlige Sydafrika. Med sine 3,5 millioner indbyggere er det landets tredjestørste by, kun overgået af Johannesburg og Kapstaden. Byen ligger ved det Indiske Ocean og tiltrækker mange turister til sine hvide strande, hvor der bades og surfes.

Henvisninger
Juilliard School

Juilliard School (ofte kaldet Juilliard) er et "performance art" musikkonservatorium, grundlagt 1905. Juilliard ligger i Lincoln Center, New York, og udbyder undervisning i dans, drama og musik. Skolen bliver betragtet som en af de bedste skoler i verden inden for disse områder. Juilliard har plads til omkring 800 studerende.

Referencer

Eksterne henvisninger 

 Juilliards officielle hjemmeside: www.juilliard.edu

Musikkonservatorier
Uddannelsesinstitutioner i USA
Etableret i 1905
Personer i Artemis Fowl serien

Dette er en liste over personer i Eoin Colfers (udtales Owen) Artemis Fowl (serie).

Mennesker 
 
Fowl familien
Artemis Fowl II
Angeline Fowl
Artemis Fowl, Sr. 

Domovoi Butler
 
Juliet Butler

Minerva Paradizo
 
Jon Spiro
 
Arno Blunt
 
Billy Kong

Folket 

NIS (det nedre imperiums sikkerhedspoliti)
Holly Short 
Foaly 
Julius Root
Ark Sool
Chix Verbil 
Grub Kelp
Briar Cudgeon
Problem Kelp

Vinyáya

Smulder Muldwerfer
 
Jerbal Argon
 
Opal Koboi

Dæmoner:
Nr. 1 
Qwan 
Qweffor 
Leon Abbot

Fiktive personer
Artemis Fowl